stanford-oval/wikipedia huggingface dataset:
Viktoria (Mardukin albumi)

| Viktoria Marduk |
| --- | --- | --- |

Studioalbumin tiedot
 Julkaistu: 22. kesäkuuta 2018
 Formaatti: CD, LP
 Tyylilaji: black metal
 Kesto: 32.54
 Levy-yhtiö: Century Media
Listasijoitukset
  17. (albumilista)    2. (fyysinen albumilista)
Mardukin muut julkaisut
| Frontschwein 2015 | Viktoria 2018 | Memento Mori 2023 |
Singlet albumilta Viktoria
 ”Werwolf” Julkaistu: 27. huhtikuuta 2018  ”Equestrian Bloodlust” Julkaistu: 11. toukokuuta 2018
Viktoria on Mardukin järjestyksessään 14. studioalbumi, joka julkaistiin 22. kesäkuuta 2018.
Vastaanotto

| 0 | 1 | 2 |
| --- | --- | --- |
Angry Metal Guy : 
| Imperiumi  | 8/10 |  |
Kaaoszine : 
Metal Temple : 
| Metalliluola  | 7.5/10 |  |
Soundi : 

Metalliluolan Jani Karvonen piti albumista, ja totesi sen puhuttelevan erityisesti yhtyeen vanhemman tuotannon ystäviä edeltävää albumia pelkistetymmällä ja raaemmalla ulosannillansa. Hän sanoi albumin olevan erityisen tiivis, yllätyksetön ja jopa ennalta-arvattava, mutta laadukas kokonaisuus. Angry Metal Guyn arvioija piti Viktoriaa edeltäjäänsä ylivoimaisesti parempana teoksena, jossa kappaleiden hyvät puolet tuodaan asianmukaisesti esille. Metal Temple antoi albumille arvosanaksi 7/10, joka vastaa sanallista arviota ”hyvä”.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Werwolf | 2.02 |  |  |  |  |  |  |  |
| 2. | June 44 | 3.49 |  |  |  |  |  |  |  |
| 3. | Equestrian Bloodlust | 2.51 |  |  |  |  |  |  |  |
| 4. | Tiger I | 4.12 |  |  |  |  |  |  |  |
| 5. | Narva | 4.31 |  |  |  |  |  |  |  |
| 6. | The Last Fallen | 4.25 |  |  |  |  |  |  |  |
| 7. | Viktoria | 3.06 |  |  |  |  |  |  |  |
| 8. | The Devil’s Song | 3.46 |  |  |  |  |  |  |  |
| 9. | Silent Night | 4.12 |  |  |  |  |  |  |  |
|  |  | 32.54 |  |  |  |  |  |  |  |
Kokoonpano

Morgan Håkansson – kitara
Magnus Andersson – bassokitara
Daniel Rostén – laulu
Fredrik – rummut
Aiheesta muualla

Viktoria (Mardukin albumi) Discogsissa. (englanniksi)
Albumi Viktoria (Mardukin albumi) Encyclopaedia Metallum -sivustolla (englanniksi)
Vivaan Shah

Vivaan Shah
Vivaan Shah (s. 11. tammikuuta 1990 Mumbai, Maharashtra) on intialainen näyttelijä. Hän on näyttelijä Naseeruddin Shahin ja Ratna Pathakin nuorempi poika. Hän teki elokuvadebyyttinsä mustassa komediassa 7 Khoon Maaf (2011). Seuraavaksi hän sai roolin menestyneessä toimintakomediassa Happy New Year (2014).
Filmografia

| Vuosi | Elokuva | Rooli |
| --- | --- | --- |
| 2011 | 7 Khoon Maaf | Arun Kumar |
| 2014 | Happy New Year | Rohan Singh |
| 2015 | Bombay Velvet | Tony |
| 2017 | Laali Ki Shaadi Mein Laaddoo Deewana | Laaddoo |
| 2020 | Coat | Madho |
Aiheesta muualla

Kuvia tai muita tiedostoja aiheesta Vivaan Shah Wikimedia Commonsissa
Vivaan Shah Internet Movie Databasessa. (englanniksi)
William Lutley Sclater

William Lutley Sclater (23. syyskuuta 1863 − 7. heinäkuuta 1944 Lontoo) oli brittiläinen eläintieteilijä ja museonjohtaja.
William Sclaterin isä oli maineikas lintutieteilijä Philip Lutley Sclater. William peri nimensä isänisältään William Lutley Sclaterilta. William Sclater valmistui Oxfordin Keble Collegesta vuonna 1885. Hän toimi kalkuttalaisen Indian Museumin johtajan sijaisena vuosina 1887–1891, jonka jälkeen hän siirtyi Eton Collegeen apulaisjohtajaksi.
Etonissa Sclater tutustui tulevaan vaimoonsa, amerikkalaiseen Charlotte Mellen Stephensoniin, jonka kaksi poikaa opiskeli koulussa. Heidät vihittiin Lontoossa 1896 ja pian sen jälkeen he muuttivat Kapkaupunkiin Etelä-Afrikkaan. Sclater sai kuraattorin viran Etelä-Afrikan museosta. Hän kunnosti ja uudelleenjärjesti museon kokoelmat. Kapkaupungissa olonsa aikana Sclater jatkoi tieteellisten kirjoitusten laatimista ja julkaisi neliosaisen teoksen The Birds of South Africa, jonka oli aloittanut tohtori Arthur Stark, viisiosaisen Birds of Africa, jonka puolestaan oli aloittanut kapteeni George Shelley ja The birds of Kenya colony and the Uganda protectorate, jonka oli pannut alulle Frederick John Jackson.
William Sclaterin nimeämä jokikaijanen
Vuonna 1906 Sclater luopui virastaan ja matkusti vaimonsa kanssa läpi Afrikan. He päätyivät lopulta Colorado Springsiin Coloradoon. Kenraali William Jackson Palmer, joka oli Charlotten sukulainen, järjesti heille asunnon kaupungin ulkopuolelta ja professuurin Colorado Collegessa. Kenraalin kuoltua 1909 Sclaterit palasivat Englantiin. Sclater sai Natural History Museumin Bird Roomin kuraattorin viran, ja hän toimi virassa aina kuolemaansa saakka.
Vuonna 1912 Sclater julkaisi kaksiosaisen teoksen A History of the Birds of Colorado. Ensimmäisessä maailmansodassa hän toimi vapaaehtoisena "Soldiers' and Sailors' Families Associationissa. Molemmat Charlotten pojat kaatuivat sodassa. Sclater oli The Ibis-lintutieteellisen lehden toimittaja vuosina 1913–1930, Zoological Recordin toimittaja 1921–1937, British Ornithologists Unionin puheenjohtaja 1928–1933, ja "Royal Geographical Society"n sihteeri 1931–1943. Vuosina 1919–1920 Sclaterit matkustivat maapallon ympäri.
Charlotte kuoli 1942 Lontoon pommituksissa saamiinsa vammoihin. William Sclater kuoli kaksi vuotta myöhemmin saksalaisten V1-ohjuksen osumaan Lontoossa.
William Sclater nimesi useita uusia lintulajeja, muun muassa narinonhaukkasen (Micrastur plumbeus) ja jokikaijasen (Agapornis nigrigenis).
Käännös suomeksi
Winnie Harlow

Winnie Harlow Cannesin elokuvajuhlilla vuonna 2018.
Winnie Harlow (oik. Chantelle Brown-Young; s. 27. heinäkuuta 1994 Toronto, Ontario) on kanadalainen malli. Hän nousi julkisuuteen vuonna 2014 kilpaillessaan Huippumalli haussa -ohjelmassa, jossa hän sijoittui kuudenneksi. Harlow’lla todettiin nelivuotiaana pigmenttihäiriö vitiligo (valkopälvi).
Harlow on toiminut mallina muun muassa Desigualin ja Dieselin mainoksissa sekä Victoria's Secretin vuosittaisessa muotinäytöksessä.
Vox (puolue)

| Vox |
| --- | --- |
  
  
  
Perustettu:  17. joulukuuta 2013
Puheenjohtaja:  Santiago Abascal
Pääsihteeri:  Ignacio Garriga
Ideologia:   nationalismi  kansalliskonservatismi  talousliberalismi  antifeminismi  monarkismi 
Poliittinen kirjo:  oikeisto, äärioikeisto
Toimisto:  Calle de Diego de León, 60 28006 Madrid
Jäsenmäärä:   50 000
Edustajainhuone:  52 / 350
Senaatti:  3 / 265
Euroopan parlamentti:  4 / 59
Itsehallintoalueiden parlamentit:  23 / 1 268
Kansainväliset jäsenyydet:  – Euroopan konservatiivien ja reformistien allianssi
Kotisivu:  voxespana.es
Infobox OKNimi-testi OK: 
Vox (lat. ääni) on espanjalainen vuonna 2013 perustettu puolue, jota on luonnehdittu äärioikeistolaiseksi, oikeistopopulistiseksi, kansalliskonservatistiseksi ja antifeministiseksi. Sen perustivat Kansanpuolueen entiset jäsenet. Puolueen puheenjohtaja on Santiago Abascal.
Poliittinen linja

Vox on ilmoittanut päämäärikseen keskustaoikeistolaisuuden, konservatiivisuuden ja taloudellisen vapauden. Puolue korostaa perinteisiä perhearvoja sekä Espanjan yhtenäisyyttä.
Puolue ajaa konservatiivisia perhearvoja vastustaen aborttia sekä samaa sukupuolta olevien avioliittoja. Puolueella on myös maahanmuuttovastainen ohjelma, joka tosin hyväksyy ”hyvän siirtolaisuuden” Latinalaisen Amerikan maista väestökadosta kärsiviin Espanjan osiin.
Vox suhtautuu kielteisesti Espanjan alueiden itsehallintoon. Erityisen kielteisesti puolue suhtautuu Katalonian itsenäisyysliikkeeseen, jonka se katsoo uhkaavan Espanjan yhtenäisyyttä ja olemassaoloa. Vox vaatii Katalonian itsehallintoalueen lakkauttamista sekä alueen itsenäisyyttä ajavien puolueiden kieltämistä. Vox on mennyt Katalonian suhteen pidemmällä kuin muut oikeistopuolueet. Vox ei ole pelkästään tuominnut Katalonian itsenäisyysliikettä vaan myös ottanut aktiivisen roolin vaatien katalaanijohtajia oikeuden eteen.
Vox vastustaa diktaattori Francisco Francon aikana tehtyjen murhien ja ihmisoikeusrikosten selvittämistä.   Vox on myös luvannut kumota vuoden 2007 lain, jossa tuomittiin Francon fasistihallinnon aika ja määrättiin poistamaan Francon kauden symbolit julkisista paikoilta. Voxin ehdokkaiden joukossa on entisiä kenraaleja, jotka ovat puhuneet Francon hallinnon puolesta.
Vaalimenestys

Andalusian aluevaaleissa joulukuussa 2018 Vox sai 12 paikkaa alueparlamenttiin.
Espanjan marraskuun 2019 ennenaikaisten parlamenttivaalien suurin voittaja oli äärioikeistolainen Vox, joka nousi parlamentin kolmanneksi suurimmaksi puolueeksi saaden parlamenttiin 52 paikkaa. Se sai äänistä 15 prosenttia ja yli tuplasi paikkamääränsä parlamentissa. Puolue nousi ensimmäistä kertaa parlamenttiin huhtikuun 2019 vaaleissa.
| Parlamenttivaalit |  %-osuus | Äänimäärä | Paikkoja |
| --- | --- | --- | --- |
| 2015 |  0,23 % |  58 114 | 0 / 350  |
| 2016 |  0,20 % |  47 182 | 0 / 350  |
| 2019 I |  10,26 % |  2 688 092 | 24 / 350  |
| 2019 II |  15,09 % |  3 656 979 | 52 / 350  |
Aiheesta muualla

Kuvia tai muita tiedostoja aiheesta Vox (puolue) Wikimedia Commonsissa
Väkivallan virkamies

| Väkivallan virkamies |
| --- | --- |

Kirjailija:  Matti Yrjänä Joensuu
Genre:  rikoskirjallisuus
Kustantaja:  Otava
Julkaistu:  1976
Sivumäärä:  239
ISBN:  951-1-02478-7
Sarja: Harjunpää
Seuraava:  Harjunpää ja pyromaani
Löydä lisää kirjojaKirjallisuuden teemasivulta
Väkivallan virkamies: Dokumentaarinen romaani Helsingissä tapahtuneesta henkirikoksesta, sen tutkijasta ja ihmisestä elämän päättyessä on Matti Yrjänä Joensuun esikoisromaani vuodelta 1976. Sen päähenkilö on rikostutkija Timo Harjunpää. Kirja kertoo arkipäiväisestä helsinkiläisestä surmatyöstä, jossa alkoholisoitunut eläkeläinen on pahoinpidelty hengiltä. Teos julkaistiin e-kirjana vuonna 2011 nimellä Harjunpää: Väkivallan virkamies.
W93-ydinkärki

W93 on tuleva yhdysvaltalainen ydinase, joka on suunniteltu korvaamaan vanhemmat W76- ja W88-ydinkärjet Yhdysvaltain laivaston sukellusveneissä. Näillä kärjillä varustetut ohjukset tullaan sijoittamaan uusille Columbia-luokan ydinsukellusveneille 2030–2040-luvuilla. Samalla suunnitellaan uusi ydinohjusten ilmakehäänpaluulaite, nimeltään Mark 7, johon ohjusten ydinkärjet ovat kiinnitettyinä.
Myös Yhdistynyt kuningaskunta on kehittämässä uutta ydinkärkeä, joka tulee sisältämään samankaltaisuuksia W93:n kanssa. Esimerkiksi samaa Mark 7:ää tultaisiin käyttämään niille.
Käännös suomeksi
Witch Hunter

| Witch Hunter Grave Digger |
| --- | --- | --- |

Studioalbumin tiedot
 Julkaistu: 10. toukokuuta 1985
 Tuottaja(t): Grave Digger
 Tyylilaji: heavy metal, speed metal
 Kesto: 38.08
 Levy-yhtiö: Noise Records
Grave Diggerin muut julkaisut
| Heavy Metal Breakdown 1984 | Witch Hunter 1985 | War Games 1986 |
Witch Hunter on saksalaisen Heavy Metal-yhtye Grave Diggerin toinen albumi, joka julkaistiin 10. toukokuuta 1985.
Kappaleet

Witch Hunter – 4.24
Night Drifter – 3.10
Get Ready for Power – 5.05
Love is a Game – 5.43
Get Away – 2.59
fight for Freedom – 3.54
School's Out (Alice Cooper cover) – 2.41
Friens of Mine – 5.23
Here i Stand – 4.24
Kokoonpano

Chris Boltendahl – laulu
Peter Masson – kitarat
René T. Bone – basso
Albert Eckardt – rummut
Aiheesta muualla

Witch Hunter discogs.com -sivustolla
Albumi Witch Hunter Encyclopaedia Metallum -sivustolla (englanniksi)
Václav Hanka

Václav Hanka (10. kesäkuuta 1791 Hořiněves – 12. tammikuuta 1861 Praha) oli tšekkiläinen kielitieteilijä ja historioitsija. Hän väärensi useita keskiaikaisia käsikirjoituksia luodakseen kotimaalleen hienomman kulttuurihistorian.
Hanka opiskeli lakia Wienissä, mutta kiinnostui jo opiskeluvuosinaan tšekkien kansallisista pyrinnöistä. Hän työskenteli vuodesta 1822 Prahan kansallismuseon ensimmäisenä kirjastonhoitajana. Väärennöstensä ohella Hanka julkaisi aitojen kansanlaulujen kokoelmia, useita Tšekin kirjallisuuden ja kielen historiaa käsitelleitä teoksia sekä kielioppi- ja sanakirjoja. Hanka kannatti panslavismia ja osallistui vuoden 1848 slaavilaiskongressiin Prahassa. Hänet valittiin Itävallan keisarikunnan valtiopäiville, mutta hän ei ottanut paikkaansa vastaan. Hänet nimitettiin 1849 slaavilaisten kielten professoriksi Prahan yliopistoon.
Väärennökset

Koska Hankan mielestä kansalliseksi ylpeydenaiheeksi sopivaa keskiaikaista tšekkiläistä kirjallisuutta ei käytännössä ollut, hän päätti ruveta väärentämään sitä itse. Tässä puuhassa häntä auttoi se, että hän oli lahjakas runoilija ja tunsi kielihistoriaa sekä muinaisböömin kieltä. Hän väärensi vanhoja runo-, satu- ja laulukokoelmia, ja väitti sitten löytäneensä ne hyvällä onnella vanhoista luostareista, linnoista ja kirkontorneista. Hän väärensi myös miniatyyrejä ja vanhoja allekirjoituksia olemassa olleisiin vanhoihin käsikirjoituksiin. Vuonna 1817 Hanka toi julkisuuteen Královésta (saks. Königinhof) ”löytämänsä” niin sanotun Königinhofin käsikirjoituksen (tšek. Rukopis královédvorský), joka näytti olevan 1200- ja 1300-luvulla muinaisböömiksi kirjoitettu laaja kokoelma tšekkiläistä kansanperinnettä. Seuraavana vuonna hän ”löysi” Grünbergin (Zelená Hora) linnasta niin sanotun Grünbergin käsikirjoituksen, joka oli 800-luvulla kirjoitettu kuvaus Böömin muinaisesta sankariajasta. Historioitsija František Palacký käytti sitä erään tutkimuksensa lähteenä. Tunnettu kielitieteilijä Josef Dobrovský epäili julkisesti käsikirjoituksen aitoutta, mutta joutui julkisuudessa niin ankaran arvostelun kohteeksi, että joutui korjaamaan näkemystään.
Hanka kuoli arvostettuna kansalaisena vuonna 1861. Keskustelu hänen löytämiensä käsikirjoitusten aitoudesta virisi uudelleen vuonna 1887, mutta kriitikot jäivät alakynteen, sillä heidän motiivejaan pidettiin epäisänmaallisina. Lopulta kielitieteilijät onnistuivat osoittamaan teksteistä runsaasti kielivirheitä ja historiantutkijat anakronismeja, minkä lisäksi kemiallinen analyysi osoitti käsikirjoitusten kuvituksessa käytetyn väriaineita, joita ei ollut olemassa keskiajalla.
Teoksia

Hankowy Pjsne (kansanrunojen kokoelma), 1815
Pravopis ceský (tšekin ortografia), 1817
Kratká historie slovanských národu (slaavilaisten kansojen lyhyt historia), 1818
Prehled literatury ceské (katsaus tšekkiläiseen kirjallisuuteen), 1852
Bibliografie prvotisku ceských 1468–1526 (vanhimman painetun tšekkiläisen kirjallisuuden bibliografia), 1852
Vuotamittari

| Vuotamittari |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Mittarimaiset Geometroidea
Heimo::  Mittarit Geometridae
Alaheimo::  Lehtimittarit Sterrhinae
Suku::  Rhodostrophia
Laji::  vibicaria
Kaksiosainen nimi
 Rhodostrophia vibicaria  Hübner, 1823 
Katso myös
   Vuotamittari Wikispeciesissä   Vuotamittari Commonsissa 
Infobox OKNimi-testi OK: 
Vuotamittari (Rhodostrophia vibicaria) on keltaisen ja vaaleanpunaisen kirjava mittariperhoslaji.
Koko ja ulkonäkö

Etusiivet ovat muodoltaan melko terävät ja sekä ne että takasiivet ovat pohjaväriltään vaaleankeltaiset. Etusiipien poikki kulkee kolme ja takasiipien kaksi tumman ruusunpunaista poikkiviirua, minkä lisäksi kahden uloimman viirun välinen alue on sisältä ulospäin leveälti punertava. Siivissä on ruusunpunainen, viirumainen keskipilkku. Myös siipiripset ovat ruusunpunaiset. Siipiväli 25–29 mm.
Levinneisyys ja lentoaika

Vuotamittarin levinneisyys ulottuu Etelä- ja Keski-Euroopasta Skandinaviaan ja Keski-Aasiaan. Suomessa se on eteläinen ja erittäin paikoittainen laji, jonka havainnot painottuvat lounaissaaristoon ja Ahvenanmaalle. Idempää etelärannikolta havaintoja on vähemmän, sisämaasta hyvin vähän. Perhoset ovat lennossa kesäkuun loppupuoliskolta heinäkuun lopulle.
Elinympäristö ja elintavat

Vuotamittari elää kuivilla ja lämpimillä mäntykankailla, kallioilla, rantojen hiekkadyyneillä ja jopa kuivilla rämeillä. Perhoset lähtevät häirittyinä helposti lentoon päivällä, mutta muutoin lento tapahtuu illan hämärryttyä ja etenkin koiraat tulevat valolle. Talvehtii keskenkasvuisena toukkana.
Ravintokasvi

Toukka elää erilaisilla kasveilla, Suomessa lähinnä kanervalla (Calluna vulgaris).
Aiheesta muualla

toukka (Arkistoitu – Internet Archive)
Bestimmungshilfe des Lepiforums (saksaksi)
Moths and Butterflies of Europe and North Africa (englanniksi)
Vlindernet (hollanniksi)
Yamaha YBR

Yamaha YBR125
Yamaha YBR125 on Yamahan valmistama 125-kuutioinen 4-tahtinen kevytmoottoripyörä, jossa on kaksi istumapaikkaa. Kahden hengen istumapaikka mahdollistaa toisen ihmisen kuljetuksen laillisesti. Pyörässä on sähkökäynnistys, tehokas levyjarru edessä, rumpujarru takana ja 18-tuumaiset kevytmetallivanteet. Yamaha YBR:n huippunopeus on normaaleissa olosuhteissa normaalissa ajo-asennossa noin 95–105 km/h. Tekniikan maailman kevytmoottoripyörä arvostelussa arvosteltiin kuutta eri kevytmoottoripyörää ja Yamaha YBR päätyi toiselle sijalle, voiton vei Husqvarnan
Supermoto.
Winning Run

| Winning Run |
| --- | --- |
Kehittäjä:  Namco
Julkaisija:  Namco
Julkaistu:  JP 1988
Lajityyppi:  ajopeli
Pelimuoto:  yksinpeli
Alusta:  kolikkopeli
Lisää peliartikkeleitaVideopelien teemasivulla
Winning Run (jap. ウイニングラン) on Namcon kehittämä ja julkaisema ajopeli, joka on kehitetty Namco System 21 -kolikkopelialustalle. Peli on julkaistu Japanissa vuonna 1988.
Peli on ensimmäisestä persoonasta kuvattu Formula 1 -aiheinen peli ja yksi ensimmäisiä täytettyä polygonigrafiikkaa käyttäneistä videopeleistä.
Laitteisto tunnettiin alun perin nimellä Polygonizer ennen nimeämistä System 21:ksi ja oli ensimmäinen laitteistotasolla polygoneja tukeva järjestelmä.
Aiheesta muualla

Winning Run Killer List of Videogamesissä (englanniksi)
Winning Run Arcade History -sivustolla (englanniksi)
Winnie Mandela

Winnie Mandela
Winnie Madikizela-Mandela (26. syyskuuta 1936 Transkei, Etelä-Afrikka – 2. huhtikuuta 2018 Johannesburg, Etelä-Afrikka) oli eteläafrikkalainen poliitikko, joka on toiminut monissa valtiollisissa tehtävissä ja johtanut ANC:n naisjaostoa. Hän oli naimisissa Nelson Mandelan kanssa 38 vuotta kesäkuusta 1958 maaliskuuhun 1996, jolloin johannesburgilainen tuomioistuin myönsi heille avioeron.
Aviomiehensä vankeusvuosien aikana Winnie Mandelasta tuli merkittävä rotusortohallituksen vastustaja Etelä-Afrikassa, ja hänet määrättiin useiksi vuosiksi kotiarestiin Brandfortin kaupunkiin. Apartheid-hallinnon kaaduttua hän toimi poliittisissa tehtävissä muun muassa Etelä-Afrikan ensimmäisessä demokraattisessa hallituksessa. Myöhemminmilloin? Winnie Mandela oli ANC:n toimeenpanevan komitean jäsen ja kansanedustaja. Hän sai edustajanpaikan Etelä-Afrikan parlamenttiin vuoden 2009 vaaleissa.
Glasgow’n yliopiston opiskelijat äänestivät Winnie Mandelan rehtorikseen kaudelle 1987–1990.selvennä
Winnie Mandela tuomittiin toukokuussa 1991 kuudeksi vuodeksi vankeuteen osallisuudesta neljän nuorukaisen sieppaukseen ja pahoinpitelyyn. Muilutuksessa kolmea nuorta miestä kidutettiin. Neljänneltä, James Seipeiltä (alias Stompie Moeketsi), leikattiin kurkku auki Winnie Mandelan käskystä. Hän oli 14-vuotias.
Huhtikuussa 2003 Winnie Mandela tuomittiin viideksi vuodeksi vankeuteen useista varkauksista ja petoksista. Heinäkuussa 2004 varkaustuomiot kumottiin ja petostuomio lievennettiin ehdolliseksi. Oikeuden mukaan Winnie Mandela ei tavoitellut omaa etua syytteenalaisissa teoissa.
Aiheesta muualla

Kuvia tai muita tiedostoja aiheesta Winnie Mandela Wikimedia Commonsissa
Hongkong kesäolympialaisissa 2016

Hongkong osallistui kesäolympialaisiin 2016. Sitä edusti 37 urheilijaa yhdeksässä lajissa. Joukkueen lipunkantajana avajaisissa toimi uimari Stephanie Au.
Joukkue > Golf

Tiffany Chan – naiset
Joukkue > Miekkailu

Cheung Ka Long – miesten floretti
Vivian Kong – naisten kalpa
Lin Po Heung – naisten floretti
Joukkue > Purjehdus

Chun Leung Michael Cheng – miesten RS:X
Sin Lam Sonia Lo – naisten RS:X
Joukkue > Pyöräily

Cheung King Long – miesten maantieajo
Lee Wai Sze – naisten eräajo ja keirin
Leung Chun Wing – miesten omnium
Diao Xiao Juan – naisten omnium
Chan Chun Hing – miesten maastoajo
Joukkue > Pöytätennis

Tang Peng – miesten kaksinpeli
Wong Chun Ting – miesten kaksinpeli
Ho Kwan Kit, Tang Peng ja Wong Chun Ting – miesten joukkuekilpailu
Doo Hoi Kem – naisten kaksinpeli
Lee Ho Ching – naisten kaksinpeli
Doo Hoi Kem, Lee Ho Ching ja Tie Ya Na – naisten joukkuekilpailu
Joukkue > Soutu

Chiu Hin Chun ja Tang Chiu Mang – miesten kevyt pariairokaksikko
Lee Ka Man ja Lee Yuen Yin – naisten kevyt pariairokaksikko
Joukkue > Sulkapallo

Hu Yun – miesten kaksinpeli
Ng Ka Long – miesten kaksinpeli
Yip Pui Yin – naisten kaksinpeli
Poon Lok Yan ja Tse Ying Suet – naisten nelinpeli
Lee Chun Hei ja Chau Hoi Wah – sekanelinpeli
Joukkue > Uinti

Geoffrey Cheah – miesten 50 m vapaauinti
Camille Cheng – naisten 50 m, 100 m ja 200 m vapaauinti
Siobhan Haughey – naisten 200 m vapaauinti ja 200 m sekauinti
Yvette Kong – naisten 100 m ja 200 m rintauinti
Claudia Lau – naisten 100 m ja 200 m selkäuinti
naisten 4 × 100 m sekauintiviestijoukkue
Stephanie Au
Camille Cheng
Yvette Kong
Sze Hang Yu
| Urheilija | Matka | Alkuerät> Aika | Alkuerät> Sija | Välierät> Aika | Välierät> Sija | Loppukilpailu> Aika | Loppukilpailu> Sija |
| --- | --- | --- | --- | --- | --- | --- | --- |
| Claudia Lau | Naisten 100 m selkäuinti | 1.01,27 | 19. | Ei edennyt | Ei edennyt | Ei edennyt | Ei edennyt |
Joukkue > Yleisurheilu

Yiu Kit Ching – naisten maraton
Chan Ming Tai – miesten pituushyppy
Vivaldi (selain)

| Vivaldi |
| --- | --- |

Kehittäjä:  Vivaldi Technologies
Kehityshistoria
Ensijulkaisu:  6. huhtikuuta 2016
Vakaa versio:  6.9 (3451.32) (5. syyskuuta 2024), 6.9 (3451.107) (4. lokakuuta 2024) ja 6.9 (3447.54) (9. lokakuuta 2024)
Kehitystilanne:  aktiivinen
Tiedot
Ohjelmistotyyppi:  Verkkoselain
Alusta:  Windows, Mac OS X, Linux, Android
Ohjelmointikielet:  C++
Lisenssi:  Suljettu lisenssi ja BSD-lisenssi
Aiheesta muualla
Verkkosivusto
Vivaldi on Vivaldi Technologiesin kehittämä verkkoselain. Yrityksen perustajiin kuuluvat Opera Softwaren perustajajäsen ja entinen toimitusjohtaja Jon Stephenson von Tetzchner sekä Tatsuki Tomita.
Selain julkaistiin virallisesti 6. huhtikuuta 2016.
Kahdeksan kuukautta version 1.0 julkaisun jälkeen selaimella oli noin miljoona käyttäjää. Selaimen kohteena ovat web-kehittäjät ja nk. tehokäyttäjät.
Selain perustuu Chromium-projektiin.
Selaimen versiossa 3.0 on sisäänrakennettuna tuki mainoksien ja seurannan estämiselle. Julkaisuaikaan muut verkkoselaimet jättivät mainosten eston liitännäisten vastuulle ja toiminnallisuuden sisällyttäminen suoraan verkkoselaimeen oli merkittävä ja kiistanalainen päätös.
Selaimesta on myös poistettu markkinaseurannassa käytettävä tunniste, koska joillakin sivustoilla sillä estettiin selaimen käyttö.
Versiossa 4.0 selaimeen on lisätty sähköpostin asiakasohjelma, RSS-syötteen lukija sekä kalenteri. Sähköpostin käsittely sisältää paikallisesti käyttäjän koneella toimivia ominaisuuksia, kuten haut sähköposteista ja suodattimet, jotka toimivat riippumatta palvelimesta samoin eri tunnuksille.
Historia

Vivaldi sai alkunsa virtuaalisena yhteisönä Opera-verkkoselaimen ympärille rakentuneen My Opera -yhteisön sulkeuduttua 2014. Myöhemmin tammikuussa 2015 Vivaldi Technologies julkaisi teknisen ennakon Vivaldi-selaimesta.